  Майя Бывальцева Удмуртиысь нимысьтыз ужпумъёсъя (спецназ) «Кречет» отрядысь ожчиос нюлэскын тылскем вылын перепеч пыжизы. Рецепт Россиысь Кылкутытонъёсты быдэсъясь федерал ёзэслэн сиён-лэсьтонъя «Готовь как спецназ» книгаяз пыриз. Со сярысь удысэтлэн пресс-бюроез ивортӥз.  федерал ёзэслэн улосвыл ёзэтъёсаз нимысьтыз ужпумъёсъя ёзэтъёс кылдэм дырысен 30 ар тырмонлы сӥземын. Нимысьтыз ужпумъёсъя ёзэтъёсысь ожчиос трос дырзэс гань-гань улонлэсь кыдёкын, полевой условиосын ортчыто. Но отын но соос улон-вылонзэс радъяны но ческыт пӧраны дышизы книгаез дасясьёсКотькуд ёзэт одӥг яратоно сиёнзэ дасяз. Валамонгес мед луоз шуыса, рецепт борды сиёнэн дасянэн видео ватсамын. Пӧрамъёс пӧлын йӧскалык но европейской сиёнъёс: сазанлэсь уха, лагман, хинкал, буузъёс, мангал-кебаб, шах-плов, локихейтто, шашлык но трос мукетыз. Удмуртиысь ожчиос кык пӧртэм пушкесэн – сӥлен но губиен – перепеч дасязы. «Кречетлэсь» удмурт перепеч Юн ческыт перепеч луоз, губиен сиём перепеч али. <…> Юн ческыт перепеч нюлэскын лэсьтӥмы «Кречет» отрядысь ожчиТодэ вайытом, Удмуртиысь укмыс сиён-юон поттӥсь брендъёс «Вкусы России» нырысетӥ йӧскалык вожвылъяськонэ пырисько.  Тегъёс: Ижкар Удмуртия УФСИН сиён-юонъёс  